Caspar Tieffenbrucker

Caspar Tieffenbrucker  (1514–1571 regnes som en av sin tids betydeligste lutt- og fiolinbyggere. Han virket i Füssen, Bologna og Roßhaupten, men først og fremst i Lyon.

 Liv 
Caspar Tieffenbrucker ble født inn i en kjent instrumentmakerfamilie fra Füssen-området. Byen var blant de tidligste og mest betydelige sentra for lutt- og fiolinbygging i Tyskland. 

Fra 1539 var Tieffenbrucker gesell i Italia, sannsynligvis hos en slektning. I 1544 var han tilbake i Füssen og fikk borgerrett i byen. Fra november 1553 bodde han i Lyon, borgerrett fikk han i 1558. Tieffenbrucker regnes som grunnlegger av den franske luttbyggerskolen. Han kan ha vært en av de første instrumentmakere som framstilte fioliner med den formen instrumentet har i dag.

Det er sjelden å komme over fioliner av  Caspar Tieffenbrucker, de fleste kjente instrumenter regnes som kopier utført av Jean-Baptiste Vuillaume på 1800-tallet.

Tieffenbruckers sønn, Caspar II. Tieffenbrucker, virket i Paris etter farens død. En av Caspar Tieffenbruckers elever, Johann Helmer, ble lutt- og fiolinmaker i Leipzig.

 Referanser 

 Litteratur 
 Willibald Leo Freiherr v. Lütgendorff: Die Geigen und Lautenmacher vom Mittelalter bis zur Gegenwart. 4. Auflage, 1. Band. Frankfurter Verlags-Anstalt A.G., Frankfurt, 1922.
 The Tieffenbrucker Family and its collaborators. s. 262 – 343, i Stefano Pio: Viol and Lute Makers of Venice 1490–1630, Venedig, 2012, Venice research.  ISBN 9788890725203. Sammendrag og indeks
 Farga, Franz, Violins & Violinists. Trans. Egon Larson with Bruno Raikin. New York: Frederick A. Prager, 1969.

 Eksterne lenker 
 Encyclopedia Smithsonian, Gaspard Duiffopruggar


 Pierre Woeiriots portrett av Tieffenbrucker fra 1548 i Philipp Hainhofers Lautenbuch (© Herzog August Bibliothek Wolfenbüttel)

Kategori:Fiolinbyggere
Kategori:Luttbyggere